經數:一八五一

經名:大乘義章卷第一

頁數:四七一

上      欄

法者. 以爲祇夜. 餘九部中. 重頌偈者. 悉皆攝

入餘九部中. 伽陀亦爾. 唯不重頌以爲異耳

次就授記本事本生三部相望. 及對餘六明

其通別. 此三相望. 一向是別. 以其時異自他

別故. 若望餘六. 義有通別. 通而論之. 授記之

中. 具餘六部. 若別分之. 授記之中. 雖有因緣

譬喩等事. 悉成授記. 無其餘義. 向言通時授

記之中具餘六部. 云何得具. 籍現事緣. 與人

授記. 卽是因緣. 以喩肉彼未來所得. 卽是譬

喩. 無問自1說. 卽是自陳. 彰彼未來所證之

理. 卽是方廣. 說彼未來所有神變. 名未曾有.

問簽辨宣未來2三事. 卽是論義. 具足如是.

授記望餘. 通別旣然. 本生望餘. 通別亦爾. 通

而論之. 本生之中. 具餘六部. 具相云何. 類前

授記. 義在可知. 唯時別耳. 若別分之. 本生之

中. 雖有餘義. 悉成本生. 無其餘義. 本事望

餘. 通別齊然. 唯有自他. 以爲別耳. 次就無

問及與論義二部相對. 及望餘四. 辨其通別.

無問論義二部相對. 一向是別. 無相通理. 何

故如是. 論義經者. 因問起答. 無間經者. 不由

問起. 是故不通望餘四部. 義有通別通而爲

應. 無問之中. 得有因緣譬喩方廣及未曾有.

論議之中. 亦具此四. 差別分之. 無問之中. 設

有餘義攝成無問. 無其餘義. 論義之中. 別亦

同爾. 次就方廣及未曾有. 二部相對. 幷望因

緣譬喩二部辨其通別. 方廣未有二部相望.

一向是別. 事理異故. 望餘二部. 義3有通有

別. 通而論之. 方廣未有二部之中. 皆有因緣

譬喩之義. 籍現事緣. 而說方廣. 或說未有. 卽

中     欄

是因緣. 借喩肉彼方廣之理未曾有事. 卽是

喩經. 若別分之. 方廣之中. 雖有因緣譬喩之

義. 攝屬方廣. 未曾有中. 因緣譬喩. 屬未曾

有. 自斯以外所有因緣譬喩言說. 顯示一切

陰界入等諸法相者. 判屬因緣譬喩經也. 次

就因緣譬喩. 二部相對. 以辨通別之義. 此二

相望. 義有通別. 4而論之. 於因緣中. 亦有譬

喩. 故5涅槃中. 解因緣義. [&FFFF]#輕小惡以爲無

女. 水締雖微. 漸盈大器. 水盈大器. 卽是譬

喩. 成因緣經. 譬喩之中. 亦有因緣. 如因現

在事相因緣而興喩肉. 是譬喩中因緣經也

若別分之. 因緣之中. 設有譬喩. 攝屬因緣.

譬喩之中. 設有因緣. 判屬譬喩. 如佛制戒. 因

於比丘犯過因緣起說義强. 假令立喩. 判屬

因緣. 百喩經等. 爲使衆生因喩知法. 身因現

事而說譬喩. 喩顯法强. 判屬喩經. 通別如是

第五門中. 言總別者. 小乘法中初修多羅. 亦

總亦別. 統攝十二. [&FFFF]#不皆搗修多羅. 是故

名總. 就中隨義開分十一. 餘所不收. 還復攝

在修多羅中. 是故名嘴遣餘之十一. 一向是別.

大乘法中修多羅部. 望餘十一. 義同前釋. 方

廣望餘. 亦總亦別. 統攝十二爲一方廣. 是故

名總. 於中開出餘之十一. 餘所不收. 還復攝

在方廣部中. 是故名別. 餘十一部. 一向是別.

問曰. 若使修多羅中統攝餘別. 令修多羅6具

餘別部. 合爲十二. 就7涅槃中開分四相. 何

不總別合爲五相. 如是類難法門非一釋言.

齊類亦得無傷. 但經論中. 彰法不同. 不可一

類. 云何不同. 不同有六. 一唯總門. 如說一乘

下      欄

一實諦等. 統攝三乘. 以爲一乘. 統收二諦.  爲

一實諦. 故名爲總. 如是一切. 二唯別門. 如

陰界入十二因緣四眞諦等. 三總別通門. 如

六度等. 如大品說六波羅蜜. 一一爲主. 皆收

餘五. 故通名總. 分相各異. 故皆名別. 總別之

義. 彼此齊有. 是故名爲總別通門. 大乘行德.

多皆同爾. 四總別異門. 如8經中說. 衆生佛

性. 不卽六法. 不異六法. 言六法者. 五陰及

我. 我唯是總. 五陰唯別. 又如三諦. 一實唯

總. 二諦唯別. 總別不通遣名異相. 如是一

切. 五亦總亦別. 及一向別門. 如彼十力五眼

六通三聚戒等. 於十力9之中. 是處非處. 亦

總亦別. 餘九唯別. 五眼之中. 佛眼一種. 六總

亦別. 餘四唯別. 至佛之時 . 統收四眼. 皆名佛

眼. 名之爲總. 分出餘四. 唯取見實. 爲佛眼

者. 名之爲別. 六通之中. 神通一種. 亦總亦

別. 餘五唯別. 三聚戒中. 律儀戒者. 亦總亦

別. 餘二唯別. 是等門中. □有斯義. 是故名

爲亦總亦別及一向別.  如是一切. 六非總別

門. 廢詮亡對. 以論道理. 理非總別. 體非假

集. 是故非總. 更無所成. 是以非別. 如上所

說. 涅槃四相. 乃是第二一向別門. 今此所論

十二部經. 乃是第五亦總亦別及一向別門.

法門不同. 有此差異. 寧可一類. 問曰. 若使十

二部中修多羅部亦總亦別. 三藏之中修多

羅藏. 得如是不釋言. 亦得一切聖敎. 統攝皆

是一修多羅. 就中開出十二部經. 修多羅部.

亦總亦別. 還卽就此總修多羅. 分爲三藏. 是

故得說修多羅藏. 亦總亦別. 餘二唯別. 十二

經數:一八五一

經名:大乘義章卷第一

頁數:四七二

上      欄

部經. 辨之[&FFFF]#爾

義法聚1中此2卷有六門(佛性義  假名義  入不

二門義  二帝義  二無我義  如法性實際義)

佛性義五門五別(釋名一  辨體二  料簡有

無內外三世當現之義三  明因義四  3就性所以

五)

第一釋名. 佛者是其中國之言. 此□名覺. 返

妄契眞. 悟實名覺. 擧佛樹性. 故明佛也所言

性者. 釋有四義. 一者種子因本之義. 所言種

者. 衆生自實如來藏性. 出生大覺與佛爲本.

稱之爲種. 種猶因也. 故4經說言. 云何名性.

性者5所謂阿□菩提中道種子. 6大智論中.

亦云性者. 名本7人分種. 如黃石中所有金性

白石銀性. 一切衆生. 有涅槃性. 斯文顯矣.

二體義名性. 說體有四. 一佛因自體. 名爲佛

性. 謂眞識心. 二佛果自體. 名爲佛性. 所謂法

身. 第三通就佛因佛果. 同一覺性. 名爲佛性.

其猶世間麥因麥果同一麥性. 如是一切當

知. 是性不異因果. 因果□別. 性體不殊. 此前

三義. 是能知性. 局就衆生. 不通非情. 第四通

說. 諸法自體. 故名爲性. 此性唯是諸佛所窮.

就佛以明諸法體性. 是云佛性. 此後一義. 是

所知性. 通其內外. 斯等妖是體義名性. 三不

改名性. 不改有四. 一因體不改. 說之爲性. 非

謂是因常不爲果說爲不變. 此就因時. 不可

隨緣. 8反爲非因. 故稱不改. 故9經說言. 若殺

衆生. 喪滅佛性. 無有是處. 又復說言. 因不改

者. 得果之時. 因名雖改. 因體不亡. 因體卽

是. 如來藏性顯爲法身. 體無變易. 非如有爲

中      欄

得果因謝. 就體以論. 故名不改. 二果體不改.

說名爲性. 一得常然. 不可壞故. 第三通就因

果自體不改名性. 如麥因果麥性不改. 以不

戶故. 種麥得收. 不得餘物. 如是一切. 佛性亦

爾. 佛因佛果. 性不改故. 衆生究竟. 必當爲

佛. 不作餘法. 10經說佛性旨要. 在斯第四. 通

說諸法體實不變名性. 雖復緣別內外染淨.

性實平等湛然一味故曰不變. 此是第三不

改名性. 四性別名性. 性別有四. 一明因性別

異於果. 二膽果性別異於因. 第三通就因果

體性別異非情故. 11經說言. 爲非佛性一切草

木石等. 說於佛性. 四就一切諸法理. 實別於

情相虛妄之法. 名之爲性. 故經說言. 如來藏

者. 非我衆生. 非命非人遣12復經言. 佛性雖

住陰界入中. 而實不同陰界入也. 以此界別

故. 名爲性. 佛性名義. 13庶判如是  第二次

辨性之體狀遣佛性者. 蓋乃法界門14中一門

也. 門別雖異. 妙旨虛融. 義無不在. 無不在

故. 無緣而非性. 無緣而非憐. 難以定論. 是

以15經中. 或說生死. 以爲佛性. 或說涅槃. 以

爲佛性. 或說爲因. 或說爲果. 或復說爲非因

非果. 或說爲空. 或說爲有. 或復說爲非空非

有. 或說爲一. 或說爲異. 或復說爲不一不異.

或說爲有. 或說爲無. 或復說爲非有無. 或

說爲內. 或說爲外. 或復說爲非內非外遣色

心以爲佛性. 或復言非. 或說一切善惡無記

以爲佛性. 或復言非. 如是一切無非佛性. 雖

復異論. [&FFFF]#不皆入一性門中. 性義旣然. 執定

下      欄

是非. 無不失旨. 16經說摸象喩失在此. 斯等

諸法. 云何名性. 爲性之義. 備如初門. 良以諸

法無不性故. 詮題異龍. 廣略難定. 或立爲

一. 乃至衆多. 所言一者. 雖復緣別染淨之

殊. 性旨一味湛17然若虛空. 故云一也. 或分

爲二. 二有四門. 一約緣分二. 緣有染淨遣

謂生死. 淨謂涅□. 生死涅[&FFFF]#. 體皆是性故.

18涅槃中師子菩薩問於佛性. 如來[&FFFF]#言. 師子

菩薩具二莊嚴. 能問一二. 佛具二嚴. 能答一

二. 一謂涅槃. 二謂生死. 二體用分二. 廢緣

論性. 性常一味. 是其體也. 隨緣辨性. 性有

淨穢. 是其用也. 三能所分二. 一能知性. 二所

知性. 能要日性者. 謂眞識心. 以此眞心覺知性

故. 與無明合. 便起妄知. 遠離無明. 便爲正

智. 如似世人以有報心覺知性故. 與昏氣合

19使起夢知. 遠離昏氣*使起正智. 若無眞心

覺知性者. 終無妄知. 亦無正知. 如草木等. 無

智性故. 無有夢知. 亦無悟知. 此能知性. 局在

衆生. 不通非情. 故20經說言. 爲非佛性說於

佛性. 非佛性者. 所謂一切牆壁瓦石. 又21經

說言. 凡有心者悉是佛性. 此等皆是能知性

也. 所知性者. 謂如法性□際實相法界法22經

第一義空一實諦等. 如23經中說. 第一義空.

名爲佛性. 24或言中道. 名爲佛性. 如是等言.

當知. 皆是所知性也. 此所要知性. 該通內外. 故

經說言. 佛性如空. 遍一切處. 四對果分二. 一

法佛性. 二報佛性. 法佛性者. 本有法體. 與彼

金出□時體無多少. 亦如凍水與消濁時

經數:一八五一

經名:大乘義章卷第一

頁數:四七三

上      欄

體無增1減. 報佛性者本無法體. 唯於第八眞

識心中. 有其方便可生之義. 如□中金有可

造作器具之義. 非有器類已在現中. 如樹子

中未有樹體唯有方便可生之義. 若無生性.

雖以無量百千方便. 佛不可生. 如□種中樹

不可生. 如勝□說. 如來藏中. 具過□沙一切

佛法. 如來藏經說. 衆生中. 具足如來一切種

德. 馬鳴論說. 從本以來. 具足一切性功德法.

2華嚴經說. 一切衆生心微塵中. 具無師智無

□智廣大智等. 3當知皆是法佛之性. 4如涅

槃說. 衆生身中. 未有德體. 如樹子中未有樹

體. □□之中未有聲體. 如是等言當知. 皆是

報佛之性. 問曰. 向言法佛之性本有法體. 其

相云何. 如妄想心. 雖未對緣現起煩惱. 體是

一切過□沙等諸煩惱性. 眞心如是. 雖未從

緣現成諸德. 體是一切三昧智慧神通解脫陀

羅尼等一切德性. 是諸德性. 同體緣集5不

離不6卽. 不異鎭脫. 二相如是. 或分爲三. 三

有四門. 一約緣分三. 如7涅槃說. 一不善五

陰. 二善五陰. 三佛果五陰. 不善陰者. 佛性集

成外凡五陰. 陰卽是性. 如凍是水. 故8經說

言. 生死二法. 是如來藏. 言善陰者. 佛性集

成三乘聖人無漏五陰. 陰卽是性. 言果陰者.

佛性集成佛果五陰. 陰卽是性. 如湯是水□

釧是金. 二約緣就實. 以分三種. 一者染性. 二

者淨性. 三非染淨性. 性在生死. 名爲染性. 性

在涅槃. 名爲淨性. 此二約緣. 就實論性. 性外

無緣. 可隨變動以不改故. 古今一味. 是故名

爲非淅淨性. 三體相及用以分9三. 如馬鳴

中      欄

說. 一者體大. 謂眞如性. 二者相大. 謂眞如

中. 具過□沙性功德法. 三者用大. 謂眞心

中. 備起法界染淨之用. 此三如後八識章中

具廣分別. 四對果論三. 一者法佛性. 二報佛

性. 三應佛性. 法報兩性義. 如前釋. 應佛性

者. 應佛有二. 一者法應以得現化法門力故.

普門皆現. 二者報應以本大悲大願力故. 隨

物異示遣應家性. 本有法體. 如來藏中. 10現

像起法門. 是其體也. 報應家性. 本無法體. 唯

有方便可生之義. 或說爲四. 如11涅槃說. 一

闡是人有. 善根人無. 二善根人有. 闡提人無.

三二人俱12有. 四二人俱13無. 是義云何. 佛性

有四. 一不善陰. 二善五陰. 三佛果陰. 四是

理性. 四中前三. 隨用以分. 後一就實. 不善陰

者. 凡夫五陰. 眞妄所集. 唯眞不生. 單妄不

成. 眞妄和合. 方有陰生. 攝陰從妄. 唯妄心

作. 如夢中身昏夢心作. 如波風作. 攝陰從眞.

皆眞心作. 如夢中身皆報心作. 如波水作. 從

眞義邊. 說爲佛性. 與勝□經生死二法是如

來藏. 其義相似. 善五陰者者. 地上之身. 通而論

之. 地前亦有. 此陰眞心緣治今成. 攝陰從緣.

緣治所造. 如莊嚴[&FFFF]#樣所作. 攝陰從眞. 眞

心所爲. 如莊嚴具眞金所作. 眞作義邊. 說爲

佛性. 佛果陰者. 是佛果德. 與前善陰. 大肉相

似. 滿不滿異. 言理性者. □緣談實. 實14之處

無緣. 以無緣故. 眞體一味. 非因非果. 與涅槃

中非因果性. 15其一也. 四中初一闡提人有.

善根人無. 第二善陰. 善根人有. 闡提人無. 第

三果陰. 二人俱無. 第四理性. 二人俱有. 通而

下      欄

論之. 三人俱有. 佛亦有故. 四種如是. 經中或

復說性爲四. 一是因性. 二是果性. 三是因果

性. 四非因果性. 言因性者. 所謂生死十二因

緣. 能與菩提作因緣. 故名爲佛性. 是以16經

言. 譬如胡[&FFFF]#能與熱病作因緣. 故名爲熱病.

因緣亦爾. 問曰. 因緣是虛妄法. 云何能與菩

提作因. 然彼生死十二因緣起. 由妄情託眞

如立. 故17經說言. 十二因緣. 皆依眞實第一義

心. 就妄論之. 雖是虛□. 據18緣攝. 斯無不

實. 窮緣悟實. 便成大覺. 是故因緣能爲佛因.

故19經說言. 因者所謂十二因緣也. 言果性

者. 謂大涅槃如來藏性. 體20雖淨從緣說染. 染

時爲因. 復隨對治. 息染爲淨. 淨相始顯. 說之

爲果. 果德寂滅. 名爲涅槃. 故21經說22言. 果者

所謂無上大般涅槃也. 是因果者. 23所謂視察

十二緣智. 未滿爲因. 滿足爲果. 此是方便有

作行德. 故24經說言. 是因是果. 如十二緣所

生之法. 非因果者. 如實法性. 旨通染淨. 而非

因果. 故25經說言. 非因非果. 名爲佛性. □緣

談實. 就體指也. 又如26經中說性爲五. 27涅

槃說. 一者因性. 二因因性. 三者果生. 四果果

性. 二非因果性. 言因性者. 謂十二緣. 能與

涅槃爲本因故. 問曰. 因緣是生死法. 云何能

與涅槃作因. 虛□無法. 不名佛性. 攝緣從實. 皆

眞心作. 故28地經言. 十二因緣. 皆29眞心作. 由

眞作故. 窮之得實. 便名涅槃. 故得爲因. 因故

名性. 義如前釋. 言因因者. 謂菩薩道. 道起必

由十二緣生. 從因起因. 故曰因因. 然此通說.

經數:一八五一

經名:大乘義章卷第一

頁數:四七四

上      欄

證敎兩行. 以爲因因. 非獨敎行. 言果性者. 謂

大菩提. 言果果者. 謂大涅槃. 前言果者. 方便

菩是有作之1果. 此*果者. 性淨涅槃. 無作果

也. 通而論之. 性淨方便. 俱是菩提. □是涅

槃. 爲別兩門. 異名互說. 此之二果. 雖復同

時. 隨義分之. 得以菩提彼涅槃. 菩提能顯

義. 說爲因. 涅槃所顯義. 說爲果. 然彼菩提.

返望前因. 已受果名. 涅槃是彼果2家果. 故

云果果. 云何因中因緣之理. 單說爲因. 所生

行德. 名爲因因. 乃至果中方便菩提. 單名爲

果. 性淨之體. 名爲果果. 以彼因中始3終方

便依理壞行. 是故理本. 直名爲因. 行爲因因.

果據終極. 攝德歸體. 德名爲果. 體名果□. 然

彼果中. 方便菩提. 說名爲果. 性淨涅槃. 4別

爲果果. 何故因中. 證敎兩行. 通爲因因. 以果

類因. 因中敎行. 應名爲因. 證爲因因. 但彼因

中. 位分參差. 義別前後. 凡時生死. 就本說

因. 聖道之中. 證敎雖殊. 同依前起. 但名因

因. 果無先後. 故就同時. 體德分二. 隨義左

右. 隱顯言耳. 非因果者. 釋不異前. 又准5經

中. 乳酪等喩. 分性爲六. 喩相如何. 一雜血

乳. 二出血乳. 三者是酪. 四者生蘇. 五者熟

蘇. 六者醍□以此肉性差別有六四門分別.

第一依彼6迦葉品中. 凡夫佛性. 如雜血乳.

須陀斯陀. 斷小煩惱. 所有佛性. 如出血乳.

那含之人佛性如酪. 羅漢佛性. 如似生蘇. 緣

覺菩薩性. 如熟蘇. 佛如醍□. 第二依彼7如

來性品說. 凡夫佛性. 如雜血乳. 聲聞佛性. 如

出血乳. 緣覺如酪. 菩薩佛性. 如生熟蘇. 七

中      欄

地已還. 如似生蘇. 八地已上. 如似熟蘇. 佛如

醍□. 第三通說. 凡夫二乘. 乃至大乘善趣之

人所有佛性. 如雜血乳. 種性解行. 如出血乳.

初地如酪. 二地已上乃至七地. 如似生蘇. 八

地已上. 如似熟蘇. 佛如醍□. 第四門中. 凡

夫二乘. 地前菩薩所有佛性. 如雜血乳. 初地

佛性. 如出血乳. 二地已上佛性如酪. 八地已

上性. 如生蘇. 後身佛性. 猶如熟蘇. 佛如醍

□. 此後兩門義有文無. 或復隨義分性爲七.

如8經中說. 衆生佛性. 不卽六法. 不異六法.

不卽六法. 以之爲一. 不異六法. 卽以爲六. 通

前說七. 言六法者. 所謂五陰及以我也. 何者

是我. 五陰和合. 假名集用. 說名爲我. 眞性緣

起. 集成此六. 六卽是性. 故云不異. 性體平

等. 妙出名相. 稱曰不卽. 又如9經說. 涅槃河

中. 有七衆生. 不離性水. 性隨人別. 亦分七

種. 七衆生者. 一是常沒. 二是暫出還沒. 三

出已卽住. 四住已觀方. 五觀方已行. 六行已

10後住. 七水陸俱行. 然此所說差別有五. 一

常沒人. 喩一闡提常沒三塗. 暫出還沒. 喩彼

外凡乃至11小乘□頂之人. 雖作善業. 以不堅

固還墮三惡. 故名還沒. 亦可取彼心有凡夫

乃至念處以爲還沒. □頂已上. 聖性成就. 逕

百千世. 必得解脫. 成爲住人. 出已卽住. 喩彼

忍心世第一法. 此人畢竟. 永出三途. 故說爲

住. 亦可□頂具名住也. 觀方喩於須陀洹人.

觀察四諦. 行喩斯陀. 住喩那含. 水陸俱行. 喩

阿羅漢緣覺菩薩乃至如來(是一門竟)第二常沒. 喩

外凡夫常沒三有. 暫出還沒. 喩五停心總別

下      欄

念處. 聖性未成. 還復退故. 住喩□等. 聖性

成就必得涅槃. 故名爲住. 餘皆如前(此二門竟)第

三常沒. 喩外凡夫. 暫出還沒. 喩五停心總別

念處. 住者喩於四賢感心. 觀方喩於四沙門

果. 觀已行者. 喩於緣覺觀四諦已趣入因緣.

行已住者. 喩於菩薩. 捨離煩惱. 故名爲行. 爲

化衆生. 不捨三有. 因之爲住. 水陸俱行. 喩於

如來(此三門竟)第四常沒. 喩外凡夫暫出還沒. 喩

五停心總別念處. 住喩□等乃至大乘解行

之人. 言觀方者. 喩於初地. 觀已行者. 喩二地

上乃至七地. 行已住者. 喩八地上乃至十地.

水陸俱行喩於如來(此四門竟)第五常沒. 喩於一

切凡夫二乘. 常住凡夫二乘地故. 暫出還沒.

喩□大乘善趣之人. 12分決定. 容有退失故名

還沒. 住喩於彼種性解行. 觀方已後同前第

四. 此等差別. 隨義左右. [&FFFF]#不依性. 性隨此等

故有七種. 又隨人別分性爲八. 當體爲一. 通

前爲八. 如寶性論說性□十. 一者體性二

者因性三者果性四者業性五相應性六行

性七時差別性八13返處性九不變性十無

差別性. 彼論偈言. 體及因果業. 相應又與行.

時差別遍處. 不變無差別. 初體性者. 論釋有

三. 一如來藏. 染時之體. 14二法身. 淨時之體.

卽前藏體顯名法身. 此二唯就衆生以說三

眞如體. 旨通染淨內外諸法. 體融一味故說

爲如. 隨義辨體. 名乃無量. 且隨隱顯理實

論三. 此三乃是諸法之體. 故名體性. 言15自

性者. 性從緣起. 集成行德. 行德未圓. 說之爲

因. 因行雖衆. 且論四種. 一者信心二是般

經數:一八五一

經名:大乘義章卷第一

頁數:四七五

上      欄

若三是三昧四是大悲. 故彼論言. 信心與般

若三昧大悲等. 以治四障. 得四果故. 且說四

耳. 言四1部者. 如彼論說. 一闡提謗法. 二外

道著我. 三聲聞畏苦. 四緣覺捨心. 捨諸衆生.

對治此障. 故說四因. 言大乘故. 斷除謗法. 般

若實照遠離著我. 三昧空定. 除滅畏苦. 大悲

隨物對治捨心. 得四果者. 謂得如來淨我樂

常. 以有此能故說四因 . 就因辨性. 故名因

性. 是以2經言. 佛性者名大信心. 名3般若波

羅蜜. 名4首楞嚴定. 名大慈悲. 斯文顯矣. 言

果性者. 佛性之體. 緣起成德. 德滿名果. 果德

雖衆. 且論四種. 一淨二我三樂四常. 故彼論

云. 淨我樂常等. 彼岸功德果. 以□四倒除滅

四障對四因故. 說果爲四. □四倒者. 聲聞計

佛無常無樂無我不淨. 同凡夫法故. 說如來

淨我樂常. 除四障者. 一者緣相. 謂無明地對

除彼故. 說果爲淨. 二者因相. 謂無漏業. 以有

此業. 能招變易不得自在. 對治彼故. 說佛眞

我. 三者生相. 謂意生身是苦法故. 不得眞樂.

對治彼故. 說果爲樂. 四者壞相. 謂變易死. 不

得眞常. 對除彼故. 說果爲常. 對四因者. 信治

謗法得其淨果. 慧除妄我得佛眞我. 定除畏

苦得佛眞樂. 以大悲心不捨有. 故得佛眞常.

然此四果體相各二. 淨中二者. 一是因相. 本

來無染. 二是勝相. 離染淸淨. 此方便淨. 我

中二者. 一離外道虛妄著我. 二離聲聞倒見

無我. 樂中有二. 一離諸苦. 二除煩惱. 常中

二者. 一離有爲斷邊. 二離無爲常邊. 斯等差

別. 同皆是果. 就果辨性. 故言果性. 言業性

中      欄

者. 業性有二. 一者厭苦. 二心涅槃. 故彼論

言. 厭5苦涅槃. 欲願等諸業. 依性起作. 故名

爲業. 業卽是性. 故名業性. 是以6經言. 若無

如來藏. 不得種種厭苦樂心涅槃也. 然上因

性. 在於善趣. 今此業者. 種性以前. 大乘善趣

□厭心也. 相應性者. 明因及果. 卽性而起. 與

性相應. 如莊嚴具與金相應. 名相應性. 因相

應中. 義別有三. 一信大乘爲法身因. 二者定

慧爲佛智因. 三悲心與彼如來大悲爲因. 此

等皆悉與性相應. 果相應中亦有三種. 一者

五通. 二知漏盡. 三漏盡無垢. 此之三果. 不離

於性名果相應. 就相應義以辨性. 故名相應

性. 言行性者. 行別有三. 一妄見凡夫起顚倒

見. 二實見聖人離妄7相心. 三者如來無戱論

習. 三行雖殊. 性體不二. 其猶種殼牙莖等異.

殼性無別. 就行辨性. 故云行性. 故彼論言. 不

見實者. 說言凡夫. 聖人及佛. 能見衆生如來

藏中眞如無差別. 時差別者. 有三種時. 一不

淨時. 位在凡夫. 二淨時所謂菩薩. 三善淨時.

名爲如來. 故彼論言. 有不淨有淨及以善淨

等. 如是次第. 說衆生菩薩佛. 就時差別. 以分

性故. 名差別性. 言遍處者. 處別有三. 一者凡

夫. 二者菩薩. 三者如來. 三處雖殊. 性無不

在. 如器雖異空無不在. 故名遍處. 就遍處義

以辨性. 故名遍處 性. 故彼論言. 如空遍一切

而空無分別. 自性無垢. 心亦遍無分別. 不變

性者. 就前三時明性不變. 一凡夫時. 性體不

變. 不變有三. 一8耶念. 風不能吹變. 二業結.

水不能漬變. 三病死. 火不能燒變. 二菩薩時.

下      欄

性體不變. 不變有二. 一生不變. 二滅不變故.

彼論言. 菩薩佛性不生不滅. 三就佛時性體

不變. 不變有四. 一生不能生. 二老不能老. 三

病不能病. 四死不能死. 是以如來. 常□淸□

體眞不變. 就不變義以辨性. 故名不變性. 無

差別者. 明其衆義. 體無差別. 故彼論言. 法身

及如來. 聖諦與涅槃. 功德不相離. 如光不離

日. 當知此等隨門異辨. 而體不別. 故9經說

言. 佛卽涅槃. 涅槃卽是第一義空. 第一義空

卽是實諦. 實諦卽佛性. 如是等也. 就無差別

義以辨性. 故名無差別性. 又隨人別. 或時分

性. 爲三十三. 何者是手. 如10涅槃說. 如來佛

性義別有七. 一常二樂三我四淨五眞六實

七名爲善. 後身佛性義別有六. 一常二淨三

眞四實五隨六少見. 我是佛義. 不得同佛究

竟自在. 故不說我. 樂涅槃義. 分相涅槃唯在

佛果. 不得永安. 故不說樂. 理實通有九地佛

性義. 別有11六. 一常二淨三眞四實五善六可

見. 六七八地佛性有五. 一眞二實三淨四善

五者可見. 然向12九地. 聞見之窮. 十地眼見

如來究竟. 故說爲常. 八地已還. 未得同彼. 略

隱常義理實有之. 13從初歡喜. 乃至五地佛性

有五. 一眞二實三淨四者可見五善不善. 以

其未得般若14空. 但能除[&FFFF]#惑微障未遣. 名善

不善. 地前佛性. 略無分別. 此則初地乃至如

來. 二種五種. 兩種六種. 一種七種. 都合有其

二十九種. 通彼凡夫聲聞緣覺大力菩薩四

人佛性. 則有三十三種佛性. 隨緣廣15分性.

乃無量. 故16經說言. 佛性者不名一法. 不名

經數:一八五一

經名:大乘義章卷第一

頁數:四七六

上      欄

百法. 不名千法. 當知一切善不善者. 斯名佛

性  第三門中. 差別有四(一明有無二明內外三就世論四辨當現)言

有無者. 義有兩門. 一約緣以論. 二就體分別.

言約緣者. 1經說有四. 一闡提人有. 善根人

無. 二善根人有. 闡提人無. 三二人俱有. 四二

人俱無. 義如上辨. 今重論之. 闡提有者. 有不

善性. 佛性緣起. 爲不善故. 不善之法. 卽是佛

性. 此不善性. 闡提則有. 善人無也. 善根人

有. 闡提無者. 謂善性也. 佛性緣起. 三乘無

漏. 名之爲善. 善卽是性. 故名善性. 此性聖

有闡提無也. 二人有者. 同有理性. 二人無者.

同無果性. 言就體性辨有無者. 佛性之體. 亦

得說有. 亦得2說無. 亦得說爲非有非無. 所

言有者. 如來藏中. 緣起法界□沙佛法. 說之

爲有. 所言無者. 解有兩義. 一離相名無. 如

淨醍□體雖是有. 而無靑黃赤白等相. 亦如

一切衆生心識體雖是有. 無有大小長短等

相. 佛性亦爾. 體雖是有. 而無一相. 無相之

義. 如後八識章中具辨. 二無性名無. 如來藏

中. □沙佛法. 同一體性. 互相緣集. 無有一

法別守自性. 如說諸法以之爲常. 離諸法外.

無別有一常性可得. 諸法齊爾. 故說爲無. 有

無如3是. 非4有無者. 非謂有無兩法. □說爲

非有無. 亦非無除捨有無二法爲非有無. 亦

非有無合爲一法爲非有無. 亦非有無二法

之中. 別立一法爲非有無. 當知說彼無法爲

有. 有則非有. 還卽說此有法爲無. 無則非無.

是故爲名非有非無. 故5經說言. 有無方便入

非有非無. 遣相論之. 妙絶四句. 何等爲四. 一

中      欄

者非有. 二者非無. 三者非有非無. 第四非是

非有非無. 緣起諸法. 皆無自性. 以無性故. 說

無爲有. 無爲有故. 無卽非無. 還卽說彼有無之

法. 爲非有非無. 6無有非無. 亦無自性. 故經

說言. 乃至如7離性也. 還卽說此非有非無.

爲有無故. 有無之法. 亦不可得. 是卽佛性. 理

絶形名. 心言不及. 無取捨. 正智所知. 聖慧

巧悟. 妙在其中(此一門竟)言內外者. 義別兩門. 一

隨相以分. 二情理相對. 言隨相者. 衆生爲內.

山河大地非情物等. 以之爲外. 若當說彼因

果之性. 局在衆生. 得言是內. 若說理性. 生通

內外. 雖復約彼內外相辨. 而體平等. 非內非

外. 言情理者. 卽彼妄8想陰界入等. 以說性

故. 得言在內. 而眞平等. 妙出情妄. 名之爲

外. 故9經說言. 斷脫異外有爲法依持. 建立

者是如來藏. 又10經復言. 性雖住在陰界入

中. 而實不同陰界入也. 以不同故. 名之爲

外. 不同情取. 亦得說爲非內非外. 故11經說

言. 衆生佛性. 非內非外(此二門竟)言就世者. 論

其性體. 古今常湛. 猶若虛空覺三世攝. 故

12經說言. 佛性非是三世攝也. 隨緣辨性. 有

是三世. 有非三世. 相狀如何. 今先就佛辨其

性相. 如來佛性. 據因以望. 得說未來. 對因辨

果. 得爲現在. 捨對論之. 非三世攝. 良以如

來體窮眞性悟法本如. 非先有染後息爲淨.

德同法性. 故非三世. 又復所得. 常不生滅.

故非三世. 故涅槃經迦葉品云. 如來佛性. 非

是過去現在未來. 後身佛性. 據前以望名爲

下      欄

未來. 就佛返望. 名爲過去. 形前對後. 說爲現

在. 隨所得處. 分離生滅. 契合如理. 亦得說

爲非三世攝. 若非三世. 何故13經. 言後身佛

性現在未來. 少分見故名爲現在. 具見在當

名爲未來. 此亦不違非三世言. 蓋乃對果說

之爲現. 對因名果. 說爲未來. 捨對論之. 則非

三世. 九地菩薩下. 至初地論其行. 實與十地

同. 然14經中. 說九地以還聞見佛性未見見故.

一向是其三世所攝. 種性解行所有佛 性. 窮

實如言. 分顯之處平等離相. 亦非三世. 但今

爲判地前皆凡. 佛性一向三世所攝. 下至闡

提佛性同爾. 隨相流轉. 名三世攝. 體非生滅

(此三門竟)言當現者. 若就凡說. 因性在現. 果性在

當. 若就佛論. 果非當現(此四門竟)第四門中. 就

性辨因. 於中兩門. 一緣正分別. 二生了分別.

言生正者. 親而感果. 名爲正因. [&FFFF]#而助發名

爲緣因. 佛性望果. 是何因攝. 15經說. 正因其

法佛性. 還望法佛. 以爲正因. 如□中金與出

□金爲正因矣. 其報佛性. 還望報佛. 以爲正

因. 如彼樹子不腐不壞有可生義. 與樹作因.

緣正16因如是. 若就菩提總爲一果. 佛性本

體. 起果義强. 故說正因. 諸度等行方便助發.

說爲緣因. 若分果德. 性淨方便二差別是

則緣正差互不定. 若望性淨菩提涅槃. 是則

佛性同體. 相起以爲正因. 諸度等行. 名爲緣

因. 若望方便菩提涅槃. 諸度等行. 同類生果

名爲正因. 佛性理資. 說之爲緣. 緣正之義. [&FFFF]#

[&FFFF]#如是(此一門竟)言生了者. 望方便果. 報佛之性.

經數:一八五一

經名:大乘義章卷第一

頁數:四七七

上      欄

是其生因. 眞心體上從本已來. 有可生義. 生

彼果故. 故1涅槃云. 佛性雖無. 不同[&FFFF]#

角雖以無量方 便. 不可得生. 佛性可生. 以可

生故. 名爲生因. 問曰. 何故[&FFFF]#角之無. 無而不

可生. 佛性之無. 無而可生. 釋後. [&FFFF]#角於2四

無中. 是畢竟無. 故不可3生. 望性淨果. 法佛

之性. 但是了因. 非是生因. 云何得知非是生

因. 如涅槃說. 4涅槃因者. 所謂佛性. 佛性之

性. 不生涅槃. 故非生因. 是義云何. 性淨因

果. 體一無別. 隨時分異. 在染爲因. 出纏爲

果. 據因以望. 因外更無果體可生. 據果以望.

果外更無因體能生. 故非生因. 但是了因. 是

義云何諸佛之性. 是眞識心體有. 從本已來.

有可顯了成果之義. 故名了因. 如甁中燈有

可了義破甁則見. 以有如是可了義故. 5涅槃

說云. 佛性雖有不同虛空. 虛空雖以無量方

便. 不可得見. 佛性可見. 可見猶是可了義矣.

以可了故. 名爲了因. 問曰. 何故虛空之有.

有而□見. 佛性之有. 有而可見. 釋言. 虛空

說6無故有□見. 佛性之有. 說有爲有. 故有

可見. 因義如是. 若就果德. 總以爲一. 是則佛

性說爲生因. 同一體性. 轉變相起. 義說爲生.

不同有爲因果. 互與異相辨. 因謝果起. 說

爲生也.  諸度等行方便顯了. 說爲了因. 是以

7經說. 佛性如乳. 方便之行. 8 喩以□□乳能

生酪. 名爲生因. □□等緣顯了於酪. 故名了

因. 若就果德分其性淨方便差別. 是則生了

二相不定. 若望性淨菩提涅槃. 諸度等行. 是

其了因. 故彼金剛般若論言. 檀等波羅蜜. 於

中      欄

實爲了因. 斯文顯矣. 佛性望彼性淨之果. 但

是正因. 非生非了. 言非生者. 9佛之體隱時

名因. 就因以望. 因外更無果體可生. 顯時名

果. 據果以望. 果外更無因體能生. 故非生

因. 是以10經言. 佛性之性. 不生11涅槃. 涅槃之

法. 不從因生. 更12復說言. 生因所起. 名爲無

常. 了因所起. 名之爲常. 涅槃13但因所得.

不從因生. 故名爲常. 言非了因者. 佛性據

體. 非是方便顯了之行. 故望涅槃. 不名了因.

若言佛性隨緣轉變. 籍前起後. 滿足涅槃亦.

得名生. 但非異體. 無合掌有. 名之爲生. 又復

佛性. 在諸地中. 從緣顯了. 滿足涅槃. 亦得名

了. 但非異相顯了涅槃. 故言非了. 若望方便

涅槃菩14提敎道之15行. 亦生亦了. 言生因者.

籍修諸度起彼報果. 故名爲生. 是以16經言.

行有生因. 謂六波羅蜜阿□菩提. 言了因者.

前諸地中. 所成方便敎道行德. 與體相應. 德

體雖成. 望後猶爲闇障所覆. 不得顯了. 成大

菩提中. 有所修方便諸行. 遣除闇障. 而前諸

德. 成大菩提. 故名了因. 是以17經言. 復有了

因. 謂八正道阿□菩提佛性. 望彼方便之果.

亦生亦了. 言生因者. 卽性起彼方便果德. 如

從眞金起莊嚴具. 故名生因. 是以18經言. 復

有生因. 謂首楞伽嚴定阿□菩提. 首楞嚴定. 卽

是佛性. 故19經說言. 佛性名爲首楞嚴也. 言

了因者. 佛性爲彼方便行顯. 體則明了. 明了

之性. 資成果德. 故名了因. 是以20經言. 復有

了因. 所謂佛性阿□菩提. 辨因差別. 略之[&FFFF]#

爾

下       欄

第五門中. 辨明經論說性所以. 經多說空. 破

諸法性. 說諸法空. 今此何故宣說佛性. 然彼

淸淨法界門中. 備一切義. 諸法緣起. 互相集

成. 就空論空. 無法不空. 據性辨法. 無法非

性. 空之與性. 各是一門. 門別旣殊. 所爲亦

異. 說空爲破執有衆生. 說性所爲. 經論不同.

21涅槃經云. 爲令衆生不放逸故. 宣說佛性.

若不說性. 總心自輕. 謂己不能成大菩提. 無

心趣道. 多起逸. 故說衆生悉有佛性定必

當成. 令捨放逸順趣向. 寶性論中. 所爲有

五. 一爲衆生於己自身生怯弱心. 謂己無性

自絶不心故. 說佛性衆生同有當必得果. 如

□石中有其金性消融必得. 木有火性. ?之

必生. 22乳有酪性. 緣具便出. 增長勇猛. 心佛

之心. 此之一義. 與涅槃同. 二爲輕慢餘衆生

故. 宣說佛性. 彼當作佛. 云何可輕. 是以23經

中. 不輕菩薩. 若見四衆. 高聲唱言. 汝當作

佛. 我不輕汝. 以知衆生有佛性故. 三爲妄執

我衆生故. 宣說佛性. 不同情取. 故24經說言.

如來藏者. 非我衆生. 非命非人. 四爲執著虛

妄法故. 宣說佛性. 不同所取. 五爲誹謗眞如

佛性. 謂是則斷滅. 故說佛性. 是眞是實常樂

我常. 亦可爲於怖畏斷滅樂實衆生故說佛

性. 佛性之義. 略辨如是

假名義三門分別(釋名一假25名有無二辨相三)

第一釋名. 言假名者. 釋有四義. 一者諸法無名.

假與施名故曰假名. 如貧賤人假稱富貴. 如

是等也. 二假他得名. 故號假名. 如假諸陰得

衆生名. 假□梁等得屋宅名. 如是一切. 又復

經數:一八五一

經名:大乘義章卷第一

頁數:四七八

上      欄

大小長短等事. 假他得名. 大假小故. 得其大

名. 小亦如是. 長假短故. 得其長名. 短亦如

是. 如是一切故曰假名. 三1假之名稱曰假名.

世俗諸法. 各非定性. 假他而有. 名爲假法. 樹

2假之稱. 故曰假名. 四者諸法假名而有. 故

曰假名. 是義云何. 廢名論法. 法如幻化. 非有

非無. 亦非非有. 亦非非無. 無一定相可以自

別. 以名呼法. 法隨名轉. 方有種種. 諸法差

別. 假名故有. 是故諸法說爲假名. 如一色法.

同體具有苦無常等一切諸義. 隨義分別. 苦

無常等諸法之外. 無別有一色之自性. 假施

色名呼集彼法. 彼法隨名集成一色. 色相方

立是故色法. 假名而有. 還卽說此色無常等.

以之爲加. 隨義分別. 色無常等諸法之外. 無

別有一苦之自性. 假施苦名呼集彼法. 彼法

隨名集成一苦. 是故苦法假名而有. 乃至宣

說色苦無常空無我等. 爲非[&FFFF]#無. 隨義分別.

色等法外. 無別有一非有非無自性可得假

施非有無名字. 呼集彼法. 彼諸法義隨此

名字. 集成非有非無之法. 亦假名有. 色法旣

然. 諸法同爾. 假名有之. 故號假名. 名義如是

第二次辨假法有無於中兩門. 一總解釋.

二別分別. 總而論之. 假法不定. 云何不定.

尋名取法. 集用異本. 非無假法. 得言有體. 據

實以分. 假無自實得言無體問曰. 假法若有

體者  何故經言但名但用但假施設不說假

體釋言. 經說但假施設. 卽是假體. 假體非實.

是故說言但假施設. 總相如是. 次別論之. 假

法有三. 一體二用三者名字. 於中義別乃有

中      欄

四種. 一攝名用. 從體說無. 隨別以心. 非直假

體空無所有. 名用亦無. 如彼衆生. 隨陰別心.

生體□得. 旣無三體. 知復就何施名. 起用設

及名. 一切皆無. 第二分名異於體用. 就實以

心. 但無體用. 非無假名. 何故如是. 隨別以

分. 假體不立. 故無假體. 用必依體. 以無體

故. 用亦不有. 故無假用. 名依相生. 不依體

發. 故得有名. 如貧賤人雖復無其富貴體用.

亦得假名說爲富貴. 如是一切. 三分名用異

於假體. 就實以論. 但無假體. 非無名用. 何故

如是. 體據自實隨別心假. 假無自實. 是以無

體. 用謂集用. 諸法和合. 相假成用. 故有假

用. 如以一縷獨不制象衆多相假便有制能.

如是一切. 旣有假用. 依用立名. 名亦非無. 四

攝體用以從其名. 非直有名. 亦有體用. 依和

合相而起名字. 故有假名. 用此假名. 統攝別

法. 皆成一總. 故有假體. 依體施用. 故有假

用. 是故三種俱皆是有. 有無如是  第三辨

相開合不定. 總唯一假. 以一切法因緣集起

相假成故. 或分爲二. 二有兩門. 一生法分別.

二就因和法和分別. 言生法者. 假有二種. 一

衆三假名. 二法假名. 衆生假名. 從內立稱. 名

不盡法. 云何不盡. 假通內外 內是衆生. 外

非衆生. 經中直言衆生假名. 外法不論. 所以

不盡. 亦可衆生內外通3因. 內外□中. 總相

集起. 斯名衆生. 衆生虛集. 名衆生假. 相狀如

何. 分別有三. 一內外分別. 攬內五陰. 以成

衆生. 名之爲內. 攬外四大. 成草木等. 以之爲

下      欄

外. 二[&FFFF]#細分別. 內中攬陰以成假人. 名之爲

細. 人成軍衆. 以之爲[&FFFF]#. 從細立稱. 是故偏言

衆生假名. 外中攬大成草木等 . 以之爲細. 草

木集成叢林等事. 以之爲[&FFFF]#. 三染淨分別. 染

謂凡夫. 淨謂賢聖. 生死法中. 五陰成人. 以之

爲凡. 涅槃法中. 五陰成人. 以之爲聖. 法假名

者. 就通爲目. 法物事有. 諸法通名法. 體虛

假名4法假名. 相狀如何. 分別有三. 一內外

分別. 內謂六根. 外謂六塵. 二[&FFFF]#細分別. 因和

爲[&FFFF]#. 法和爲細. 此如後釋. 三染淨分別. 染謂

生死. 淨謂涅槃. 生死涅槃. 經說不定. 或有宣

說生死假名. 涅槃非假. 生死不眞. 上假而有

故名爲假樹及之稱. 故曰假名. 涅槃體眞. 非

是假名. 以非假故. 涅槃之號. 非是假名. 良

以生死是假名. 故5維摩經說. 出離生死. 名

超假名. 或有宣說涅槃假名. 生死非假. 涅槃

無名. 假爲施名. 故曰假名. 是以6經言. 涅槃

無名. 强爲立名. 如7□羅波夷. 實不食油. 假

言食油. 生死法體. 是有爲法. 非是假立. 故非

假名. 或有宣說生死涅槃二俱假名. 生死涅

槃. 皆非定性. 因緣假集. 故說爲假. 樹假之

稱. 故曰假名. 亦可生死涅槃之法假名而有.

故曰假名. 故地持言. 色假名乃至涅槃一切

假名. 或有宣說生死涅槃俱非假名. 廢名心

法. 法離名故. 故地持言. 一切諸法離名自

性. 問曰前說生死涅槃二俱假名. 今言皆非.

有何所以. 釋言. 將名以呼諸法. 法隨名轉故

皆假名. 廢名心法. 法皆離言. 是故一切皆非

假名. 今就第三故. 說生死涅槃之法. 爲法假

經數:一八五一

經名:大乘義章卷第一

頁數:四七九

上      欄

名(此一門竟)次就因和法和分別. 言因和者. 是因

和合假. 言法和者. 是法和合假. 是二云何.

於事分齊. 攬別成總. 以細成[&FFFF]#. 名因和合假.

攬別成總. 如陰成人. 以細成[&FFFF]#. 如似細色成

[&FFFF]#色等. 於法分齊. 無常苦空無我等義. 同體

相成. 名法和假. 成實論中. 因和合空名爲生

空. 法和合空說名法空. 大乘法中. 亦有此

義. 淺深爲異(假如是)或分爲三. 如1大品經三假

品說. 一者受假. 二者法假. 三者名假. 於中略

以三門分別. 一釋其名. 二辨體相. 三觀入次

第. 先釋其名言受假者. 總2含多法. 故名爲

受. 受假多法聚集而成. 故曰受假. 言法假者.

自體名法. 法體虛集故云法假. 言名假者. 顯

法曰名. 依法依想假以施設. 故曰名假(此一門竟)

次辨其相. 受法二門相對分別. 如龍樹說.

假法是受實法是法. 總相雖然. 義猶難解. 於

中略以兩義分別. 第一直就因和合中. 隨義

分別. 一切受法. 攬細成[&FFFF]#. 攝別成總. 皆名爲

受. 隨別細分皆名爲法. 如4人成衆. 衆名爲

受. 人一是法攬陰成人. 人復是受陰復是法.

如是一切. 受法雖異. 同歲緣成. 假集義一.

故通名假. 二就因和法和分別. 一切因和. 攬

別成總. 斯名受假. 一切法和苦無常等諸法

相成皆是法假. 受法如是. 言名假者. 5論釋

有二. 一就通以釋. 前受及法二種名字. 通爲

名假. 故論說言. 用其名字. 取前二法. 是其名

假第二唯取受假之名. 以爲名假. 法假之名.

判屬法假. 故論釋言. 於多邊更有名生. 說

爲名假. 如五陰名邊有衆生名生. 根莖枝葉

中      欄

華果名邊有樹名生. 衆權名邊有林名生. 如

是一切說名爲假. 體相如是(此二門竟)次辨觀入破

遣次第. 如6論中說. 先破名假. 良以名字. 依

法依想. 假不下設. 色虛易破. 故先破之. 次破

受假. 受依法成. 虛集易分. 故次破受. 後破法

假. 法是根本微細難覺. 難可分折. 故後破

之. 破法云何. 汎解有八. 一責情破. 如說癡

盲貪著於我. 三界虛妄但妄心作. 如是一切.

二推智破. 如說智者不得有無明法無性. 如

是一切. 三推因破. 如推陰因破衆生性. 推其

往因破現常性. 如是一切. 四推果破. 7如當

果破現無因. 如是一切. 五推對破. 如說有我

則有我所. 若無有我則無我所. 又如8經說.

有縛有解. 無縛無解. 如是一切. 名推對破. 六

推理破. 如說諸法性自止等. 七推名破. 如說

乳時不得名. 明無酪性. 如是一切. 八推實

破. 如人夜闇見繩爲蛇. 言但是繩是如來藏.

以爲生死. 言但是藏本無生死. 如是一切. 以

斯八種破壞諸法. 名破法假. 破法假已到法

實相. 法實相者. 卽是法空(三假如是)或分爲四.

始從因生乃至相續. 於中略以五門分別. 一

釋其名. 二辨其相. 三約時類. 彰假差別. 四辨

寬狹. 五對三假. 9苦相收攝. 第一釋名. 名字

是何. 一因生假亦名緣生. 二因成假亦名緣

成. 三相待假亦名相形. 四相續假. 言因生者.

從因生果. 別體相起. 故曰因生. 向假因起. 名

因生假. 生託緣集. 名緣生假. 言因成者. 法有

總別. 別爲總因. 總爲別果. 攬彼別因而成總

果. 果假因成. 名因成假. 又攬別緣而成總果.

下      欄

是故亦名緣成假也. 相待假者. 長短大小高

下等事. 相形分別. 相待10名別. 名相待假. 相

續假者. 有爲遷流. 籍前生後. 前後兩邊. 謂之

爲相攝對名續. 所言假者. 前後兩邊. 互以相

望相假成續. 名相續假. 亦可相續以成一法.

一假總成. 名相續假. 名義如此(此一門竟)第二門

中. 辨其體相. 就初假中. 名別有二. 一名因

生. 二名緣生就此中四門分別. 一隨法異

論正因生果. 名因生假. 如善惡業起苦樂等.

緣因得報名緣生假. 如從煩惱生苦樂等. 二

攝緣從因. 一切諸法異體相起皆名因緣. 不

簡親疏. 故地持中. 宣說十因生一切法. 以一

切法十因生故. 皆名因生. 三攝因從11果. 一

切諸法12果體相起. 皆名緣生. 不簡親[&FFFF]#. 13而

說四緣生一切法. 以一切法四緣生故. 皆名

緣生. 四者因緣共顯諸法. 一切諸14法. 別體

相起. 皆號因生. 亦名生生. 是故經中. 十二因

緣通名因緣. 因緣通故所生之法. 齊聖因生.

同名緣生. 問曰. 向說正因起法名曰因生. 緣

因起法說爲緣生. 因緣旣殊. 何不分二. 乃合

爲一. 釋言. 別立理亦無傷. 但以此二別體起

法. 其義相似. 故合爲一. 又如向說因生緣生

亦有其義故爲一矣. 第二假中. 名亦有二. 一

名因成. 二因緣成. 就此二中. 辨義不同15有

四門. 一隨法異論. 就彼攬別成總法中. 同類

之法. 以細成[&FFFF]#. 名16目因成. 如以細色成[&FFFF]#

色等. 異類相成. 名曰緣成. 如以五陰成衆生

等. 同類親故. 說作因成. 異類[&FFFF]#故. 說爲緣成.

二攝緣從因. 一切諸法. 但使攬別而成總者.

經數:一八五一

經名:大乘義章卷第一

頁數:四八○

上      欄

斯名因成. 對彼別體[&FFFF]#遠法故. 說爲因矣. 三

攝因從緣. 一切諸法. 攬別成者. 斯名緣成.

對彼過去親生因故. 四因成緣成共顯諸法.

一切諸法. 攬別成者. 齊名因成. 同號緣成. 問

1目. 向說同類相成名因成假. 異類相成名緣

成假. 因緣旣殊. 何不別分. 乃合爲一. 釋言.

別立理亦無傷. 但以此二攬別成總. 其義相

似. 故合爲一. 又如向說因成緣成亦有共顯

諸法之義. 故說爲一. 第三假中. 諸法非一. 其

中長短大小高下. 彼此往來貴賤好惡. 如是

一切皆是相待. 如一丈物不對五尺. 長相不

生. 長名不起. 由對五尺. 長相始分. 長名得

起. 名相 待假. 如是一切. 第四假中法亦非

一. 但令諸法從前起後. 次第相接. 皆名相續.

問曰. 此續爲在於前. 爲在於後. 旣云相續. 寧

容偏在. 又問. 此續云何名假. 釋有兩義. 一據

兩邊. 迭相假籍. 得成續義. 故說爲假. 相狀

云何. 如前念法. 假後念故. 前得成續. 後念之

法. 假前念故. 後得成續. 相假成續名相續假.

此是一義. 第二義者. 兩邊雖異. 續成一法.

一法假彼前後兩邊. 前續而成. 故名爲假. 問

曰. 若爾與彼前後緣成何別. 釋云. 一體隨義

分異. 分取攬別成總義邊. 說爲緣成. 分取前

後相續義邊. 說爲相續. 又更分別. 亦有少異.

異相如何. 緣成則寬. 相續則狹. 如2續緣成

中. 攬十二時. 合成一日. 十二時中. 寅申相對

卯酉相3生時. 雖隔絶不相接續. 而得和合共

成一日. 故說爲寬. 相續假中. 雖復宣說十二

時分續成一日. 於中寅中卯酉相對. 時中隔

中       欄

絶. 不得說爲相續成目. 唯相□者. 得說爲續.

故名爲狹. 體相如是(此二門竟)第三門中. 約就時

類彰假差別. 因生假中. 差別有四. 一者同類

同時因生. 如天上日生水中日. 如面生像. 如

聲發響. 如因香樹生孤遊香. 如是一切色聲

同時. 二者同類異時因生. 如麥生麥穀生穀

等. 三者異類同時因生. 如從眼色生於眼識.

如鐘生聲. 如巖發響. 如是一切. 四者異類異

時因生. 如過去世業與煩惱生今苦樂. 斯乃

緣生. 同名因緣. 緣成假中. 亦有四種. 一者同

類同時緣成. 如以細色成於[&FFFF]#色. 衆多小聲

成於大聲. 如是一切. 二者同類異時緣成. 如

十二時合成一日. 如是一切. 以時成時. 故名

同類. 前後合成. 稱曰異時. 三者異類同時

緣成. 如大乘中五陰成人. 毘曇亦爾. 所謂四

大. 成諸根等. 四者異類同時異時和合緣成.

如成實中. 五陰成人. 陰與人別名爲異類. 色

心□故稱曰同時. 四心前後故云異時. 若依

餘論. 五陰成人. 一向同時. 斯乃因成通名緣

成. 相待假中. 亦有四種. 一者同類同時相待.

如現在世人人相形天天相比. 如是一切. 二

者同類異時相待. 如以今人比劫初人. 如是

一切. 三者異類同時相待. 如現在世色心相

形空有相待. 如是一切. 四者異類異時相待.

如對過因宣說今果.  如是一切. 相續假中. 亦

有四種. 一者同類同時相續. 如現在世同類

色物互相接續. 以繩相接. 如是一切. 二者異

類同時相續. 如現在世4異色物迭相托續. 以

下      欄

梨接杜. 如是一切. 三者同類異時相續. 如從

前色生於後色. 如是一切. 四者異類異時相

續. 如從過因續生今果. 如是一切. 時類同異.

略之云爾(此三門竟)第四門中. 辨其寬狹. 於中有

二. 一就有無辨其寬狹. 二就常無常辨其寬

狹. 就有無者. 四假之中. 相待緣成及與相

續. 通於[&FFFF]#無. 因生一種局在於有. 問曰. 相

待通於有無. 義在可知. 緣成假中. 云何通有

無. 此如經說. 大涅槃中. 總攝一切智斷功

德. 智斷功德. 緣成涅槃. 智是其有. 斷是其

無. 是故緣成. 得通有無. 又地持說. 二斷二

智. 以成菩提. 此亦緣成. 得通有無. 問曰. 相

續云何通有無. 釋言. 相生相續之義. 局在於

有. 接對之續. 義通有無. 如涅槃法接續生死.

就常無常辨寬狹者. 四假皆通常與無常. 云

何皆通. 因生假中. 句別有四. 一者無常還生

無常. 謂世間中. 從無常因生無常果. 二5者

無常生常. 謂6從世間無常之善. 生彼出世

菩提常果. 故7涅槃中佛答□提. 汝法之中.

從其常性生無常果. 我佛法中. 從無常因生

於常果. 竟有何過. 此則無常生於常也. 三常

還生常. 謂從佛性出生菩提. 故8經說言. 復

有生因. 9謂首楞嚴阿□菩提. 首楞嚴定. 卽

是佛性. 四常生無常. 謂依眞識發生妄識. 依

於常身起化生滅. 緣成假中. 句別有三. 一者

無常還成無常. 謂世間中. 攬五陰成人. 人成

衆10等. 二常還成常. 謂出世中. 常住五陰. 成

佛菩薩. 三常無常和合緣成. 謂以八識合成

衆生. 前七無常. 後一是常. 相待假中. 句亦